اوزبیکستان حکومتی, امریکا قوشمه ایالتلری نینگ اوشبو اولکه نی دینی ایرکین لیک لر بوییچه "اینیقسه قیغو تویلگن اولکه لر" لستی گه کیریتگن لیگی سببلی عکس العمل کورسه ترایکن, اوزبیکستان نینگ لست دن چیقاریلیشی کیره ک ایکن لیگی نی بیلدیردی.
اوزبیکستان وزیرلر کینگشی دینی ایشلر کمیته سی تامانیدن بیریلگن تحریری بیاناتده, امریکا قوشمه ایالتلری نینگ اوزبیکستان نی اوشبو لستگه کیریتمسدن آلدین اوزبیکستانده گی فرقلی دین لر نینگ نماینده لری, عالی بیلیم یورت لری و تحقیقات مرکز لری بیلن مصلحت قیلمه گن لیگی معلوم قیلیندی.
بیاناتده, "امریکالیک متخصص لرنینگ اوشبو راپور نی تیارلرایکن, انیق بولمه گن منبع لرگه تَیَنگن لیک لری سببلی, اساس سیز و حقیقت دن اوزاق بیر نتیجه گه سبب بولگن لیک لری خفه ایتووچی بیر وضعیتدن عبارت" دییه ایتیلدی.
بیاناتده, اوشبو لست نینگ حقیقت نی انعکاس ایتتیرمه گن لیگی و امریکا نینگ اوز باشیمچه بیر شکلده شونده ی بیر خلاصه چیقارگن لیگی بیلدیریلدی.
اوزبیکستانده 16 فرقلی دین نینگ نماینده لری نینگ 2 مینگ 243 دینی تشکیلاتده فعالیت قیلیاتگن لیک لری و همه سی نینگ دینی مراسم لری نی ایرکین بیر شکلده اوتکزیاتگن لیک لری بیلدیریلگن بیاناتده, سونگگی پیتلرده جمهوررئیسی شوکت میرضیایف نینگ تشبثی بیلن اوزبیکستان وطنداش لری نینگ دینی حق و ایرکین لیک لری نینگ تامین ایتیلیشی, دینی و ملی ارزش لر گه ینه ده کوپراق اهمیت بیریلیشی بوییچه مهم فعالیت لرنینگ عمل گه آشیریلگن لیگی معلوم قیلیندی.
حادثه پایتخت تاشکینت ده یوزبیرگن
